Πολιάρνι (Όμπλαστ του Μούρμανσκ)

Η πόλη Πολιάρνι () είναι χτισμένη στο δυτικό άκρο του φιορδ του Μούρμανσκ και αποτελεί το διοικητικό κέντρο της περιοχής Αλεξαντρόφσκ στο Όμπλαστ του Μούρμανσκ στη Ρωσία. Στην περιοχή αυτή υπάρχουν σημαντικές στρατιωτικές εγκαταστάσεις για την υποστήριξη των υποβρυχίων του Βόρειου Στόλου και ισχύουν περιορισμοί στην πρόσβαση σε αυτήν για όσους δεν διαθέτουν τα απαραίτητα έγγραφα.

Μέχρι τον Μάρτιο του 1926 ονομάζονταν Αλεξάντροφσκ, μέχρι τον Μάρτιο του 1931 Αλεξάντροφσκογιε και Πολιάρνογιε μέχρι τον Σεπτέμβριο του 1939. Σύμφωνα με την απογραφή του 2010 είχε πληθυσμό 17.293 κατοίκων.

 Ιστορία 
Ιδρύθηκε το 1896 και ονομάστηκε Αλεξάντροφσκ () προς τιμήν του τσάρου Αλέξανδρου Γ΄.Official website of Polyarny. History of Polyarny, p. 5   Άλλες πηγές αναφέρουν ότι το αρχικό της όνομα ήταν Αλεξάντροβσκ-να-Μούρμανιε () και ότι η πόλη ονομάστηκε έτσι προς τιμήν της Αλεξάνδρας Φιόντοροβνα, συζύγου του Νικολάου Β΄, καθώς και ότι μετονομάστηκε σε Αλεξάντροφσκ αργότερα.Pospelov, p. 26

Στις 20 Ιουνίου (7 Ιουνίου με το Παλαιό ημερολόγιο) 1899 απονεμήθηκε στο Αλεξάντροφσκ καθεστώς πόληςAdministrative-Territorial Division of Murmansk Oblast, p. 24 και ταυτόχρονα έγινε η έδρα του ουγέστ Κόλσκι που μετονομάστηκε για αυτόν τον λόγο σε «Αλεξάντροφσκι».

Στις 16 Οκτωβρίου 1925, η Επιτροπή του Κυβερνείο του Μούρμανσκ ξεκίνησε τις εργασίες για τη σύνταξη καταλόγου των αστικών και αγροτικών τοπικών κοινοτήτων — το Μούρμανσκ, το Αλεξάντροφσκ και η Κόλα κατατάχθηκαν ως αστικές· ωστόσο, προτάθηκε στην Πανρωσική Κεντρική Εκτελεστική Επιτροπή να υποβιβαστούν οι δύο τελευταίες σε αγροτικές τοπικές κοινότητες λόγω των οικονομικών συνθηκών, του αραιού πληθυσμού τους, της περιορισμένης εμπορευματικής κίνησης, της απουσίας βιομηχανικής δραστηριότητας και της «γενικής οπισθοδρόμησής» τους.Administrative-Territorial Division of Murmansk Oblast, pp. 31–32 Στις 9 Ιανουαρίου 1926 η συνέλευση των κατοίκων της πόλης συγκρότησε το αγροτικό συμβούλιο Αλεξάντροφσκι και στις 15 Μαρτίου 1926 εγκρίθηκε η σχετική πρόταση και έτσι το Αλεξάντροφσκ και η Κόλα επαναταξινομήθηκαν ως αγροτικές τοπικές κοινότητες.  Την ίδια στιγμή η ονομασία της πόλης άλλαξε ανεπίσημα σε Αλεξάντροφσκογιε ().

Στις 12 Ιανουαρίου 1931 το Τρίτο Συνέδριο των Σοβιέτ της Επαρχίας Αλεξάνδροφσκι εξέδωσε ψήφισμα βάσει του οποίου η επαρχία μετονομάστηκε σε «Πολιάρνι» και ταυτόχρονα το Αλεξάντροφσκογιε  σε Πολιάρνογιε ().Administrative-Territorial Division of Murmansk Oblast, p. 41 Παρόλο που οι αλλαγές αυτές δεν εγκρίθηκαν επισήμως από το Προεδρείο της Πανρωσικής Κεντρικής Εκτελεστικής Επιτροπής, αυτές καθιερώθηκαν στην πράξη.

Το 1934 η Εκτελεστική Επιτροπή της Περιφέρειας Μούρμανσκ υπέβαλε αίτημα για την απονομή καθεστώτος πόλης στο Πολιάρνογιε και για τη μετονομασία του σε Κρασνοφλότσκ.Administrative-Territorial Division of Murmansk Oblast, p. 47 Εν τέλει το καθεστώς πόλης δόθηκε μόλις στις 19 Σεπτεμβρίου 1939, ταυτόχρονα με τη μετονομασία του Πολιάρνογιε σε Πολιάρνι.Administrative-Territorial Division of Murmansk Oblast, p. 53Official website of Polyarny. History of Polyarny, p. 9  

Με το Διάταγμα της 14ης Ιουνίου 1956 του Προεδρείου του Ανώτατου Σοβιέτ της ΡΣΟΣΔ, το Πολιάρνι υποβιβάστηκε σε καθεστώς πόλης υπό περιφερειακή δικαιοδοσία και υπήχθη στην Επαρχία Πολιάρνι.Administrative-Territorial Division of Murmansk Oblast, p. 55 Με το Διάταγμα του Προεδρείου του Ανώτατου Σοβιέτ της ΡΣΟΣΔ της 9ης Ιουλίου 1960 η επαρχία αυτή καταργήθηκε και η ομώνυμη πόλη υπήχθη διοικητικά στο Σεβερομόρσκ.Decree #741/18 Τέλος, με το Διάταγμα του Προεδρείου του Ανώτατου Σοβιέτ της ΡΣΟΣΔ της 17ης Ιουνίου 1983 στο Πολιάρνι απονεμήθηκε καθεστώς πόλης υπό δικαιοδοσία του όμπλαστ ενώ με την Απόφαση της 10ης Αυγούστου 1983 της Εκτελεστικής Επιτροπής του Όμπλαστ του Μούρμανσκ αρκετά χωριά και οικισμοί που προηγουμένως υπάγονταν στο Σεβερομόρσκ μεταφέρθηκαν στη δικαιοδοσία του Πολιάρνι.Administrative-Territorial Division of Murmansk Oblast, pp. 57–58

 Στρατιωτικές εγκαταστάσεις 
Ήδη από τη δεκαετία του 1930 το Πολιάρνι είναι σημαντικό για τον σοβιετικό/ρωσικό Βόρειο Στόλο. Εκεί βρίσκεται το Ναυπηγείο Νο. 10 «Σκβαλ» και εγκαταστάσεις κατάλληλες για την συντήρηση και την επισκευή πυρηνοκίνητων υποβρυχίων. Επίσης πολλά παροπλισμένα υποβρύχια παραμένουν στην περιοχή εν αναμονή της αφαίρεσης των αντιδραστήρων τους και της διάλυσής τους για σκραπ.

 Παραπομπές 

 Πηγές 

Е. М. Поспелов (Ye. M. Pospelov). "Имена городов: вчера и сегодня (1917–1992). Топонимический словарь." (City Names: Yesterday and Today (1917–1992). Toponymic Dictionary.) Москва, "Русские словари", 1993.

 Εξωτερικοί σύνδεσμοι 


Κατηγορία:Πόλεις του Όμπλαστ του Μούρμανσκ